Jehona Makolli Grantolli u lind me 25.10.1983, në Prishtinë. Diplomoi në Fakultetin Juridik të Universitetit të Prishtinë, Bachelor i Drejtësisë në vitin 2007, ndërsa studimet pasuniversitare i kreu në vitin 2011, në Drejtimin Penal dhe mbrojti temën me titull “Institucionet penitensiare dhe respektimi i të drejtave të personave të dënuar gjatë ekzekutimit të dënimit me heqje të lirisë ose me burgim në Kosovë ” ku fitoi titullin Master i Shkencave Juridike Penale.

Në periudhën kohore 2007-2008 përfundoi praktikën juridike në Gjykatën Komunale në Prishtinë. Në periudhën kohore 2008-2009, punoi në Kompaninë Këshilluese Franceze EgisBCeom.International si ndihmës-juriste, ndërsa pas përfundimit të studimeve pasuniversitare në periudhën kohore 2011-2012, përfundoi praktikën juridike në Gjykatën e Qarkut në Prishtinë. Në vitin 2013 është pranuar ne pozitën zyrtar ligjor në Prokurorinë Themelore në Prishtinë. Në vitin 2014 ka përfunduar me sukses provimin e jurisprudencës, ndërsa nga fillimi i vitit 2015 deri në fund të vitit 2016 ka punuar në Njësitin për Krime Ekonomike dhe Korrupsion në Prokurorinë Themelore në Prishtinë.

Nga viti 2015 ka punuar si ndihmëse e Koordinatores për Rajonin e Prishtinës nga radhët e Prokurorëve të Shtetit, në kuadër të Forumit të Gjyqtarëve dhe Prokurorëve të Kosovës dhe se bashku kanë ndërmarrë shumë aktivitete për sensibilizimin e të rinjve në veçanti femrave të reja për dhunën në familje dhe barazinë gjinore.

Përveç gjuhës shqipe flet rrjedhshëm gjuhën angleze dhe turke.

Në vitin 2017 ka punuar temën me titull ASPEKTI JURIDIKO-PSIKOLOGJIK I KRIMIT DHE DËNIMIT NË KOSOVË, e cila është botuar në revistën Justicia, në kuadër të Akademisë së Drejtësisë.

Është çertifikuar në trajnimin Trajnimi i Trajnerëve Hartimi i Avancuar i Aktakuzave.

Trajnimet:

Masat e fshehta Akademia e Drejtësisë 17.5.2018

Sekuestrimi dhe konfiskimi Akademia e Drejtësisë 7-10.2.2018

Krimet kibernetike, provat elektronike dhe përfitimi paligjshëm Akademia e Drejtësisë, 08-12.10.2018,

E drejta në Gjykim të drejtë neni 6 i KEDNJ 20.02.2020,

Program i specializuar Krimi i organizuar dhe Korrupsioni Sesioni I, 04.02.2020-05.02.2020,

Kodi penal dhe Kodi i Procedurës penale 20.06.2019-22.06.2019,

Masat për sigurimin e pranisë së të pandehurit , 28.01.2020,

Procedurat standarde të veprimit për mbrojtje nga dhuna në familje 16-17 maj 2019,

Procedurat alternative me dt.24.01.2019.

Ekspertiza dhe shfrytëzimi i saj nga prokurorët në procedurën penale 05.11.2019,

Program i specializuar Trajnimi në forcimin e kapaciteteve profesionale në luftimin e Krimit Kibernetik sesioni II 07.11.2019-08.11.2019,

Procedura penale para fillimit të hetimit 11.12.2019,

Trajnimi lidhur me trajtimin e komunitetit LGBTI në Kosovë,

Trajnim lidhur me uzurpimin e pronës së paligjshme në Kosovë,

Dhe një varg tryeza dhe diskutime tjera.

Me datën 01 dhjetor 2016 nga Presidenti i Republikës u dekretua Prokuror i Shtetit e Republikës së Kosovës.

Si në vlerësimin fillestar ashtu edhe në vlerësimin e dytë nga Komisioni për vlerësimin e performancës së Këshillit Prokurorial të Republikës së Kosovës, prokurorja Jehona Makolli Grantolli është vlerësuar me rezultat shumë të mirë.

Me datën 20 nëntor 2019, nga Presidenti i Republikës së Kosovës, u dekretua Prokurore e Republikës së Kosovës.

Në prill të vitit 2020 është emëruar Udhëheqëse e Departamentit të Përgjithshëm në Prokurorinë Themelore në Prishtinë.